Hyvä kävelymatto voi maksaa mitä tahansa noin 600 eurosta aina reiluun 2000 euroon saakka. Analyysimme mukaan reilusti alle 600 euroa maksavissa malleissa tuppaa esiintymään liikaa erilaisia puutteita. Toisaalta pitkälti yli 2000 euron kävelymatot voivat toki olla laadultaan hyviä, mutta ne eivät pysty tarjoamaan rahalle riittävästi vastinetta, vaan niiden hinnassa on väkisinkin turhaa ilmaa mukana. Tässä oppaassa esittelemämme mallit sijoittuvat kaikki suurin piirtein välille 650–2300 €. Esittelemämme tuotteet ovat kaikki laadultaan ja ominaisuuksiltaan hieman erilaisia, mutta hinta-laatusuhteeltaan fiksuja hankintoja.